पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मंगलवार को कोरोना के 490 नए संक्रमित पाए गए हैं। इनमें से 30 प्रतिशत यानी 141 नए संक्रमित कांकेर विकासखंड से हैं। कांकेर विकासखंड में मिले 141 नए संक्रमितों में से 50 संक्रमित कांकेर शहर से पाए गए हैं। यानी कांकेर शहर तथा आसपास के गांव में फिलहाल कोरोना संक्रमण अपने चरम पर है।
मंगलवार को जिले में कोरोना के जो 490 नए संक्रमित पाए गए हैं उनमें सार्वाधिक 141 कांकेर शहर तथा आसपास के गांव के ही हैं। इसके अलावा कांकेर के पड़ोसी नरहरपुर विकासखंड में भी कोरोना अपने चरम पर पहुंच चुका है जहां मंगलवार को 133 नए संक्रमित पाए गए हैं। चारामा, भानुप्रतापपुर तथा कोयलीबेड़ा विकासखंड में भी बड़ी संख्या में रोजाना नए कोरोना मरीज मिल रहे हैं। मंगलवार को चारामा विकासखंड में 72, कोयलीबेड़ा विकासखंड में 67 तथा भानुप्रतापपुर विकासखंड में 52 नए संक्रमित मिलने से खतरा बरकरार है। जिले के दो विकासखंडों अंतागढ़ तथा दुर्गूकोंदल में कोरोना नियंत्रण में नजर आ रहा है। मंगलवार को अंतागढ़ में 17 जबकि दुर्गूकोंदल में सबसे कम 8 नए संक्रमित मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn